  Виталий Пронин Алнаш шор ёзо школаын йылпумъяськиз «Поиск» этно-экологической лагерь . Со радъяськиз куинетӥзэ но огазеяз Башкортостанысь, Татарстанысь, Ижкарысь, Можга, Ува но Алнаш ёросъёсысь пиналъёсты.4 нунал ӵоже нылъёс но пиос экологияя, шаертодонъя но тазалыкез утёнъя проектъёс гожъяны дышетскизы, ужазы соосын Удмурт кун университетысь, Казаньысь кылъя но литературая институтысь, Башкир кун университетысь но Стамбул университетысь тодосчиос.Со сяна, нылпиос пыриськизы мастер-классъёсы: мунёос лэсьтонъя, кускерттонъёс пунонъя, кут кутанъя, турынъёслэсь выжлёгетъёс лэсьтонъя, йӧскалык эктонъёсъя но мукет. Лагерьын котькуд нунал нимысьтыз фин-угор яке тюрк калыкъёслэн культураоссылы сӥземын вал, одно ик веръязы йӧскалык сиёнъёсты.Нылпиос понна радъяськизы тунсыко шудонъёс но ужрадъёс: «Форт-Боярд», «Минута славы», «Развед-шоу» но трос мукетъёсыз. Шутэтскисьёс пумиськизы «Марӟан» фольклор ансамблен, Финляндиысь туристъёсын.Лагерь пумын дышетскисьёс тодматӥзы проектъёсынызы, эскерон но творческой ужъёсынызы. Тыршемзэс дунъяз нимысьтыз быръем жюри. Соос пусйизы: вань проектъёс туж тунсыкоесь, туннэ нуналлы тупасесь. Осконзэс веразы, мытэм ужъёс азинтӥськозы но улонэ пыӵалозы шуыса.Дмитрий Рябчиков, "Поиск" лагерьлэн кивалтӥсез Теги: Алнаш лагерь Нылпиос шутэтскон  